Formandsrapport - Generalforsamling 2015

NFH-dansk sektion har her i årsstart af 2015 103 medllemmer,15 ind medl., 3 æresmedl., 85 inst.medlemskaber. Foreningen holder 1-2 årlige kurser for medlemmerne. Kontingent er 250 kr, og er det samme for enkelt medlemmer, såvel som institutionsmedlemmer.

Sidste år valgtes kun at afholde ét kursus, idet medlemmerne opfordredes til at deltage i IADH-kongressen. Den blev afholdt i Berlin, som bestyrelsen vurderede geografisk var inden for rimeligt transportbudget for de danske medlemmer.  Hele bestyrelsen deltog selv i kongressen, hvortil NFH finansierede to lejligheder og transport. Ialt deltog ca 20 danskere, hvoraf flere havde poster-indlæg, bla. Pernille fra vores egen bestyrelse - et nyt og dejligt tegn på at der er gang i udvikling og forskning på specialtandplejeområdet.

Forårskurset handlede om patienter med spiseforstyrrelser. Både de som spiser for lidt, og som patienttype er kendte som vanskeligt håndterbare i Specialtandplejen. Men kurset satte også fokus på de patienter, som spiser alt for meget, og hvor der blev sat spørgsmål ved om vi i både i kommunal- og specialtandpleje har en opgave med at forebygge caries såvel som overvægt, idet udfordringen på at ændre adfærd langt hen af vejen er den samme for de to livsstilsygdomme. Helt skarp på denne opgave blev oplægsholderen desværre ikke, trods hun havde både doktorgrad og faglighed bag sig.

NFHs ansøgning sammen med DSSO om speciale-efteruddannelse er færdigbehandlet og der er givet endeligt afslag herpå, med begrundelse i at område og patientantal er for lille til at udløse et speciale. DOFT har følgende samlet tråden op og vil tilbyde et kursusforløb på 3x1 uge i DKTE -regi (den kommunale tandplejes efteruddannelse).

Desuden udbyder SKT både i Århus og Kbh. begge efteruddannelse i omsorgs- og specialtandpleje til tandplejere og klinikassistenter (VOP – Videruddannelse i odontologisk praktik).

NFHs hjemmeside er blevet opgraderet og moderniseret til nye tider med tablets og mobil-versioner, og opdateres kontinuerligt takket være den ansvarsfulde webredaktør med hjælp fra hendes IT-kyndige bror. Det er en stor mundfuld at lave en ny hjemmeside, men et langt sejere og tidskrævende træk fortsat at holde den den i live og især a jour. Stor tak for det arbejde der lægges her til gavn for forening og medlemmer. Det er hensigten at websiden skal danne forbillede for en fælles nordisk hjemmeside, der gerne skal op og køre dette år.